7 Bino bintu byo byapichile namwene bamalaika bana saka baimana ku makonka ana a ntanda, saka bakwata luvula luna lwa ntanda, kuba’mba luvula nangwa lumo lubule kupupila pano pa ntanda nangwa pa kalunga ka mema nangwa pa bichi ne.2 Ponkapo namwene malaika mukwabo saka afuma kuselela* juba, saka akwata katetesho ka Lesa mumi; kabiji wabijikile boba bamalaika bana bo bapele luusa lwa konauna ntanda ne kalunga ka mema,3 amba: “Kange monaune ntanda nangwa kalunga ka mema nangwa bichi ne, kufikatu ne byo tukapwisha kubika tutetesho+ pa bilungi bya bakalume ba Lesa wetu.”+4 Kabiji naumvwine nambala ya boba bo babikile tutetesho, bajinga 144,000,+ bo babikile tutetesho kufuma mu mikoka yonse ya bena Isalela:+5 Ba mu mukoka wa bena Yuda bo babikile tutetesho bajinga 12,000;ba mu mukoka wa bena Lubenyi bajinga 12,000;ba mu mukoka wa bena Gadi bajinga 12,000;6 ba mu mukoka wa bena Ashela bajinga 12,000;ba mu mukoka wa bena Nafitali bajinga 12,000;ba mu mukoka wa bena Manase+ bajinga 12,000;7 ba mu mukoka wa bena Shimeona bajinga 12,000;ba mu mukoka wa bena Levi bajinga 12,000;ba mu mukoka wa bena Isakala bajinga 12,000;8 ba mu mukoka wa bena Zebuluna bajinga 12,000;ba mu mukoka wa bena Yosefwa bajinga 12,000;ba mu mukoka wa bena Benjamina bo babikile tutetesho bajinga 12,000.9 Bino bintu byo byapichile, namwene jibumba jikatampe jo bakonsha kubula kubala ku muntu nangwa umo, jafumine mu bisaka byonse, mu mikoka yonse, mu mitundu yonse ya bantu ne mu njimi* yonse,+ saka baimana kulutwe ya jitanda ne ku Mwana Mukooko saka bavwala minkukumba itoka;+ kabiji balamine mapambo a bisonga mu maboko abo.+10 Kabiji babijikilenga’mba: “Lupulukilo lwetu lufuma kwi Lesa wetu waikala pa jitanda,+ ne ku Mwana Mukooko.”+11 Bamalaika bonse baimene saka bazhokoloka jitanda ne bakulumpe+ ne bilengwa byumi bina, baponene kinkuvumene kulutwe ya jitanda ne kupopwela Lesa,12 saka bamba’mba: “Amena! Kutotwa ne lukumo ne maana ne sante ne munema ne bulume ne ngovu bikale kwi Lesa wetu myaka ne myaka.+ Amena.”13 Kabiji umo wa mu bakulumpe wanshikishe’mba: “Nanchi bano bavwala minkukumba itoka,+ bo bañanyi kabiji bafuma pi?”14 Ponkapo namukumbwile namba: “Nkambo, yenu mwayuka.” Ne aye wañambijile’mba: “Bano bo boba bafuma mu malwa akatampe,+ kabiji bachapa minkukumba yabo ne kwiitokesha mu mashi a Mwana Mukooko.+15 O ene mambo o baimena kulutwe ya jitanda ja Lesa, kabiji babena kumwingijila mwingilo wazhila mute ne bufuku mu nzubo yanji; kabiji awa waikala pa jitanda+ ukavungulwila tente wanji pe abo.+16 Ne abo kechi bakafwa jibiji nzala nangwa kilaka ne, kabiji juba kechi jikebasoka, nangwa kyuya ne,+17 mambo Mwana Mukooko+ uji ku* jitanda, ukebafunganga+ ne kwibatangijila ku masulo atupauka mema a bumi.+ Kabiji Lesa ukashimuna mipolo yonse ku meso abo.”+
bem_Latn